
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2704 

23 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Τριμελούς Ειδικού Υπηρεσιακού Συμβουλί¬ 
ου της Αποκεντρωμένης Διοίκησης Θεσσαλίας - 

Στερεός Ελλάδας. 1 

Σύσταση - Συγκρότηση Τριμελούς Ειδικού Υπηρεσι¬ 
ακού Συμβουλίου της Αποκεντρωμένης Διοίκησης 

Πελοπόννησου, Δυτικής Ελλάδας και Ιονίου. 2 

Λειτουργία λαϊκής αγοράς Αιγάλεω στην περιοχή 
Α' και Β' Πειραιά. 3 


Παροχή εξουσιοδότησης υπογραφής στον Προϊστά¬ 
μενο της Διεύθυνσης Τεχνικών'Εργων Π.Ε. Εύβοι¬ 
ας καθώς και στην Προϊσταμένη της Γενικής Διεύ¬ 
θυνσης Ανάπτυξης για την Π.Ε. Εύβοιας και στον 
Προϊστάμενο Διεύθυνσης Ανάπτυξης Π.Ε. Εύβοι¬ 


ας Περιφέρειας Στερεός Ελλάδας. 4 

ΑΠΟΦΑΣΕΙ Σ 

Αριθμ. οικ. 19268/201256 (1) 


Σύσταση Τριμελούς Ειδικού Υπηρεσιακού Συμβουλίου 
της Αποκεντρωμένης Διοίκησης Θεσσαλίας - Στε¬ 
ρεός Ελλάδας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α. της περ. Γ της παρ. 2 του άρθρου 90 του Ν. 4172/2013 
(Α'167) «Φορολογία εισοδήματος, επείγοντα μέτρα 
εφαρμογής του ν. 4046/2012, του ν.4093/2012 και του ν. 
4127/2013 και άλλες διατάξεις», 
β. των υποπαραγράφων Ζ.1 και Ζ.2 της παραγράφου 
Ζ' του άρθρου πρώτου του ν. 4093/2012 (Α'222) «Εγκριση 
Μεσοπροθέσμου Πλαισίου Δημοσιονομικής Στρατηγικής 
. 2013-2016», 

γ. των άρθρων 13-15 του Κώδικα Διοικητικής Διαδικα¬ 
σίας, που κυρώθηκε με τον ν. 2690/1999 (Α'45), 
δ. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο 1 του Π.Δ. 63/2005 (Α' 98), 


ε. του Π.Δ. 138/2010 «Οργανισμός της Αποκεντρωμένης 
Διοίκησης Θεσσαλίας - Στερεός Ελλάδας» (231Α'), 

2. Το άρθρο 6 του Κεφαλαίου Β' της αριθμ. ΔΙΠΙΣΣ/ 
Β.2/2/οικ.21634/2.8.2013 (Β'1914) απόφασης της Υπουργού 
Διοικητικής Μεταρρύθμισης και Ηλεκτρονικής Διακυβέρ¬ 
νησης «Καθορισμός της διαδικασίας επιλογής των υπαλ¬ 
λήλων που τίθενται σε διαθεσιμότητα, των κριτηρίων 
επιλογής και κατάταξής τους, τον τρόπο μοριοδότησής 
τους και ρύθμιση ζητημάτων λειτουργίας του Τριμελούς 
Συμβουλίου του άρθρου 5 παρ.3 του ν. 4024/2011 και των 
Τριμελών Ειδικών Υπηρεσιακών Συμβουλίων». 

3. Την αριθμ. ΔΙΠΙΔΔ/Β.2/3/οικ.22274/9.8.2013 (Β'1992) 
απόφαση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης «Καθορισμός της δι¬ 
αδικασίας επιλογής των προς μετάταξη ή μεταφορά 
υπαλλήλων, των κριτηρίων επιλογής και κατάταξής τους 
καθώς και του τρόπου μοριοδότησής τους». 

4. Το με αριθμ. πρωτ. 32796/13.8.2013 έγγραφο του 
Υπουργείου Εσωτερικών 

5. Την αριθμ. ΔIΠIΔΔ/Β.2/Δ/1 Ο/οικ.22738/16.8.2013 (ΑΔΑ: 
ΒΛΩΦΧ-ΖΘΣ) εγκύκλιο, με θέμα: «Πρόγραμμα κινητικό¬ 
τητας ν. 4172/2013». 

6. Το με αριθμ. πρωτ. ΔΙΠΙΔΔ/Β.2/Δ/26/26848/3.10.2013 
έγγραφο του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Συνιστάται στην Αποκεντρωμένη Διοίκηση Θεσσαλί¬ 
ας - Στερεός Ελλάδας (Α.Δ.Θ.Στ.Ε.) Τριμελές Ειδικό Υπη¬ 
ρεσιακό Συμβούλιο, με έδρα το κατάστημα στέγασης 
των Υπηρεσιών της έδρας των Κεντρικών Υπηρεσιών 
της Α.Δ.Θ.Στ.Ε. στη Λάρισα. 

2. Το Τριμελές Ειδικό Υπηρεσιακό Συμβούλιο της 
Α.Δ.Θ.Στ.Ε. συγκροτείται από τον Πρόεδρο και τα Μέλη 
του, ως εξής: 

α) Ένα Μέλος του Ανωτάτου Συμβουλίου Επιλογής 
Προσωπικού (Α.Σ.Ε.Π.), ως Πρόεδρο, με αναπληρωτή 
επίσης Μέλος του Α.Σ.Ε.Π. 

β) Τον Προϊστάμενο της Γενικής Διεύθυνσης Εσωτε¬ 
ρικής Λειτουργίας της Α.Δ.Θ.Στ.Ε., Μέλος, με αναπλη¬ 
ρωτή τον Προϊστάμενο της Διεύθυνσης Διοίκησης της 
Α.Δ.Θ.Σ.τ.Ε. 

γ) Έναν Προϊστάμενο Γενικής Διεύθυνσης της 
Α.Δ.Θ.Στ.Ε. έτερο της Γενικής Διεύθυνσης Εσωτερικής 

Λειτουργίας, Μέλος, με αναπληρωτή του Προϊστάμενο 
Διεύθυνσης της Α.Δ.Θ.Στ.Ε., έτερο της Διεύθυνσης Δι¬ 
οίκησης. 

2.1. Εισηγητής στο Τριμελές Ειδικό Υπηρεσιακό Συμ¬ 
βούλιο της Α.Δ.Θ.Στ.Ε. ορίζεται το αριθ. 2.β. Μέλος. 

2.2. Γραμματέας στο Τριμελές Ειδικό Υπηρεσιακό 
Συμβούλιο της Α.Δ.Θ.Στ.Ε. ορίζεται υπάλληλος της 
Α.Δ.Θ.Στ.Ε., κατηγορίας ΠΕ ή ΤΕ της Διεύθυνσης Διοί¬ 
κησης της Α.Δ.Θ.Στ.Ε., που ορίζεται, με τον αναπληρωτή 
του, με την απόφαση Ορισμού Μελών. 

3/Εργο του Τριμελούς Ειδικού Υπηρεσιακού Συμβουλί¬ 
ου είναι η αποτίμηση των προσόντων των μονίμων και 
με σχέση εργασίας ιδιωτικού δικαίου αορίστου χρόνου 
υπαλλήλων της Α.Δ.Θ.Στ.Ε., των νομικών προσώπων το¬ 
πικής αρμοδιότητας της Α.Δ.Θ.Στ.Ε., των Οργανισμών 
Τοπικής Αυτοδιοίκησης Α' και Β' βαθμού και των νο¬ 
μικών προσώπων δημοσίου δικαίου αυτών, καθώς και 
η κατάρτιση βαθμολογικών πινάκων κατά κατηγορία, 
κλάδο ή και ειδικότητα, με τη λειτουργική, διοικητική 
και μηχανογραφική υποστήριξη του Α.Σ.Ε.Π., τόσο για 
τη θέση τους σε διαθεσιμότητα όσο και τη μετάταξη/ 
μεταφορά τους σε φορείς του Δημοσίου. 

4. Η θητεία του Τριμελούς Ειδικού Υπηρεσιακού Συμ¬ 
βουλίου είναι τετραετής και λήγει την 31η Δεκεμβρί¬ 
ου του τέταρτου έτους της θητείας αυτών. Η θητεία 
αυτή μπορεί να παρατείνεται για δύο ακόμη χρόνια, 
με απόφαση του Γενικού Γραμματέα Αποκεντρωμένης 
Διοίκησης Θεσσαλίας - Στερεός Ελλάδας. 

5. Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις του Τριμελούς Ειδικού 
Υπηρεσιακού Συμβουλίου εφαρμόζονται, κατά τα λοι¬ 
πά, οι διατάξεις του Κώδικα Διοικητικής Διαδικασίας 
(ν. 2690/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 15 Οκτωβρίου 2013 

Η Γ ενική Γ ραμματέα 
Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 
-♦- 

Αριθμ. 123585/12413 (2) 

Σύσταση - Συγκρότηση Τριμελούς Ειδικού Υπηρεσιακού 
Συμβουλίου της Αποκεντρωμένης Διοίκησης Πελο- 
ποννήσου, Δυτικής Ελλάδας και Ιονίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις: 

α) της περ. Γ της παρ. 2 του άρθρου 90 του ν. 4172/2013 
(Α' 167) «Φορολογία εισοδήματος, επείγοντα μέτρα 
εφαρμογής του ν. 4046/2012, του ν. 4093/2012 και του 
ν.4127/2013 και άλλες διατάξεις», 

β) των υποπαραγράφων Ζ.1 και Ζ.2 της παραγράφου 
Ζ του άρθρου πρώτου του ν.4093/2012 (Α' 222) «Εγκριση 
Μεσοπρόθεσμου Πλαισίου Δημοσιονομικής Στρατηγικής 
2013-2016», 

γ) των άρθρων 13-15 του Κώδικα Διοικητικής Διαδικα¬ 
σίας, που κυρώθηκε με το ν. 2690/1999 (Α'45), 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικό Όργανα, που κυρώθηκε 
με το άρθρο 1 του Π.Δ. 63/2005 (Α' 98), 


ε) του άρθρου 280 παρ. 1 και του άρθρου 283 παρ. 4 
του ν.3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87), 

ε) του Π.Δ. 139/2010 (Α' 232) «Οργανισμός της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου», 

2. Το άρθρο 6 του Κεφαλαίου Β' της αριθ. ΔΙΠΙΔΔ/Β.2/2/ 
οικ.21634/02-08-2013 (Β' 1914) απόφασης του Υπουργού 
Διοικητικής Μεταρρύθμισης και Ηλεκτρονικής Διακυβέρ¬ 
νησης «Καθορισμός της διαδικασίας επιλογής των υπαλ¬ 
λήλων που τίθενται σε διαθεσιμότητα, των κριτηρίων 
επιλογής και κατάταξής τους, τον τρόπο μοριοδότησής 
τους και ρύθμιση ζητημάτων λειτουργίας του Τριμελούς 
Συμβουλίου του άρθρου 5 παρ. 3 του ν.4024/2011 και των 
Τριμελών Ειδικών Υπηρεσιακών Συμβουλίων». 

3. Την αριθμ. ΔΙΠΙΔΔ/Β.2/3/οικ.22274/09-08-2013 (ΒΊ992) 
απόφαση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης «Καθορισμός της δι¬ 
αδικασίας επιλογής των προς μετάταξη ή μεταφορά 
υπαλλήλων, των κριτηρίων επιλογής και κατάταξής τους 
καθώς και του τρόπου μοριοδότησής τους». 

4. Την αριθμ. ΔΙΠΙΔΔ/Β.2/Δ/10/οικ.22738/16-08-2013 
(ΑΔΑ: ΒΔΩΦΧ-ΖΘΣ) εγκύκλιο, με θέμα: «Πρόγραμμα Κι¬ 
νητικότητας ν. 4172/2013». 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Συνιστάται στην Αποκεντρωμένη Διοίκηση Πελο¬ 
ποννήσου, Δυτικής Ελλάδας και Ιονίου Τριμελές Ειδικό 
Υπηρεσιακό Συμβούλιο, με έδρα το κεντρικό κατάστημα 
των Υπηρεσιών της Αποκεντρωμένης Διοίκησης Πε¬ 
λοποννήσου, Δυτικής Ελλάδας και Ιονίου στην Πάτρα. 

2. Το Τριμελές Ειδικό Υπηρεσιακό Συμβούλιο της Απο¬ 
κεντρωμένης Διοίκησης Πελοποννήσου, Δυτικής Ελλά¬ 
δας και Ιονίου συγκροτείται από τον Πρόεδρο και τα 
Μέλη του, ως εξής: 

α) Ένα Μέλος του Ανωτάτου Συμβουλίου Επιλογής 
Προσωπικού (Α.Σ.Ε.Π.), ως Πρόεδρο, με αναπληρωτή 
επίσης Μέλος του Α.Σ.Ε.Π. 

β) Τον Προϊστάμενο της Γενικής Διεύθυνσης Εσω¬ 
τερικής Λειτουργίας της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου, Μέλος, με 
αναπληρωτή τον Προϊστάμενο της Διεύθυνσης Διοίκη¬ 
σης της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου. 

γ)Έναν Προϊστάμενο Γ ενικής Διεύθυνσης της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου έτερο της Γενικής Διεύθυνσης Εσωτερικής 
Λειτουργίας, Μέλος, με αναπληρωτή του Προϊστάμενο 
Διεύθυνσης της Αποκεντρωμένης Διοίκησης Πελοποννή¬ 
σου, Δυτικής Ελλάδας και Ιονίου, έτερο της Διεύθυνσης 
Διοίκησης. 

2.1. Εισηγητής στο Τριμελές Ειδικό Υπηρεσιακό Συμ¬ 
βούλιο της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου ορίζεται το αριθ. 2.β) Μέλος. 

2.2. Γραμματέας στο Τριμελές Ειδικό Υπηρεσιακό Συμ¬ 
βούλιο της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου ορίζεται υπάλληλος της 
Αποκεντρωμένης Διοίκησης Πελοποννήσου, Δυτικής Ελ¬ 
λάδας και Ιονίου, κατηγορίας ΠΕ ή ΤΕ της Διεύθυνσης 
Διοίκησης της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου, που ορίζεται, με 
τον αναπληρωτή του, με την απόφαση Ορισμού Μελών. 

3/Εργο του Τριμελούς Ειδικού Υπηρεσιακού Συμβου¬ 
λίου είναι 

α) η αποτίμηση των προσόντων των μονίμων υπαλ¬ 
λήλων και των υπαλλήλων με σχέση εργασίας ιδιω¬ 
τικού δικαίου αορίστου χρόνου της Αποκεντρωμένης 
Διοίκησης, των Ν.Π.Δ.Δ. εποπτείας της καθώς και των 
Οργανισμών Τοπικής Αυτοδιοίκησης α' και β' βαθμού 
και των Ν.Π.Δ.Δ. αυτών που εμπίπτουν στη χωρική της 
αρμοδιότητα, με την επιφύλαξη εφαρμογής του εδαφίου 
5 της υποπαραγράφου Γ της παρ.2 του άρθρου 90 του 
ν.4172/2013 (Α' 167) και 

β) η κατάρτιση βαθμολογικών πινάκων κατά κατηγο¬ 
ρία, κλάδο ή και ειδικότητα, με τη λειτουργική, διοικητική 
και μηχανογραφική υποστήριξη του Α.Σ.Ε.Π., τόσο για τη 
θέση τους σε διαθεσιμότητα όσο και για τη μετάταξη/ 
μεταφορά τους σε Φορείς του Δημοσίου. 

4. Η θητεία του Τριμελούς Ειδικού Υπηρεσιακού Συμ¬ 
βουλίου είναι τετραετής και λήγει την 31η Δεκεμβρί¬ 
ου του τέταρτου έτους της θητείας αυτών. Η θητεία 
αυτή μπορεί να παρατείνεται για δύο ακόμη χρόνια, με 
απόφαση του Γ ενικού Γ ραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου. 

5. Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις του Τριμελούς Ειδικού 
Υπηρεσιακού Συμβουλίου εφαρμόζονται, κατά τα λοι¬ 
πά, οι διατάξεις του Κώδικα Διοικητικής Διαδικασίας 
(ν. 2690/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 16 Οκτωβρίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

-♦- 

Αριθμ. 195999 (3) 

Λειτουργία λαϊκής αγοράς Αιγάλεω στην περιοχή 
Α' και Β' Πειραιά. 

Ο ΠΕΡΙΦΕΡΕΙΑΡΧΗΣ ΑΤΤΙΚΗΣ 
Έχοντας υπόψη: 

Ι.Τις διατάξεις του Ν. 3852/2010 (ΦΕΚ 87/τ.Α'/2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
τροποποιήθηκε και ισχύει. 

2. Τις διατάξεις του Π.Δ. 145/2010 (ΦΕΚ 238/τ.Α'/2010) 
«Οργανισμός Περιφέρειας Αττικής», όπως τροποποι¬ 
ήθηκαν με την αριθμ. 44403/20-10-2011 (ΦΕΚ 2494/ 
τ.Β'/4.11.2011) απόφαση του Υπουργού Εσωτερικών 
«Εγκριση τροποποίησης του Οργανισμού Εσωτερικής 
Υπηρεσίας της Περιφέρειας Αττικής». 

3. Τις διατάξεις της παρ 1 του άρθρου 7 του Ν. 2323/1995 
(ΦΕΚ 145/τ.Α'/1995) «Υπαίθριο εμπόριο και άλλες διατάξεις». 

4. Τ ις διατάξεις του άρθρου 4 του Ν. 3377/2005 (ΦΕΚ 
202/τ.Α'/2005 ) «Αρχές και Κανόνες για την εξυγίανση 
της λειτουργίας και την ανάπτυξη βασικών τομέων του 
εμπορίου και της αγοράς - Θέματα Υπουργείου Ανά¬ 
πτυξης». 

5. Τ ις διατάξεις του άρθρου 34 του Ν. 4177/2013 (ΦΕΚ 
173/ τ.Α'/8-8-2013) «Κανόνες ρύθμισης της αγοράς προϊ¬ 
όντων και της παροχής υπηρεσιών και άλλες διατάξεις». 


6. Η αριθμ. 39628/32717/2013 (ΦΕΚ 2126/τ.Β'/28-08-13) 
απόφαση του Γ ενικού Γ ραμματέα Αποκεντρωμένης Δι¬ 
οίκησης Αττικής. 

7. Το αριθμ. 21044/16-09-13 έγγραφο του Οργανισμού 
Λαϊκών Αγορών Αττικής, με το οποίο μας απεστάλη το 
αριθμ. 34/04-09-13 απόσπασμα πρακτικού συνεδρίασης 
- πρόταση του Διοικητικού Συμβουλίου του Οργανισμού 
Λαϊκών Αγορών Αττικής (θέμα 3ο) για την λειτουργία 
της λαϊκής αγοράς Αιγάλεω Α' και Β' Πειραιά. 

8. Το αριθμ. 182712/30-09-13 έγγραφο μας, με το οποίο 
αποστείλαμε την ανωτέρω πρόταση του Οργανισμού 
Λαϊκών Αγορών Αττικής, στο Δήμο Αιγάλεω και στο 
Τμήμα Τροχαίας Αιγάλεω. 

9. Το αριθμ. 55408/08-10-13 απαντητικό έγγραφο του 
Δήμου Αιγάλεω. 

10. Το αριθμ. 2009/4/42-κθ708-10-13 απαντητικό έγγρα¬ 
φο του Τμήματος Τροχαίας Αιγάλεω. 

11. Το γεγονός ότι από τις διατάξεις της παρούσας 
απόφασης δεν προκύπτει δαπάνη, που θα βαρύνει τις πι¬ 
στώσεις του κρατικού προϋπολογισμού, αποφασίζουμε: 

Εγκρίνουμε την λειτουργία της λαϊκής αγοράς Αιγά¬ 
λεω στη περιοχή Α' και Β' Πειραιά, ως εξής: 

- στην οδό Δημαρχείου, από τον Ιερό Ναό Αγίου Σπυ¬ 
ρίδωνα μέχρι το Πολιτιστικό Κέντρο «Γιάννης Ρίτσος», 
από 1 Νοεμβρίου έως 30 Ιουνίου και 

- στην οδό Κουντουριώτου, από την οδό Δημαρχεί¬ 
ου μέχρι την οδό Μαυρομιχάλη από 1 Ιουλίου έως 31 
Οκτωβρίου. 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2013 

Ο Περιφερειάρχης 
ΙΩΑΝΝΗΣ ΣΓΟΥΡΟΣ 

- * - 

Αριθμ. οικ. 117115/2839 (4) 

Παροχή εξουσιοδότησης υπογραφής στον Προϊστάμενο 
της Διεύθυνσης Τεχνικών'Εργων Π.Ε. Εύβοιας καθώς 
και στην Προϊσταμένη της Γ ενικής Διεύθυνσης Ανά¬ 
πτυξης για την Π.Ε. Εύβοιας και στον Προϊστάμενο 
Διεύθυνσης Ανάπτυξης Π.Ε. Εύβοιας Περιφέρειας Στε¬ 
ρεός Ελλάδας. 

Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τ ις διατάξεις των άρθρων 3,113,114,159,160,186, και 
282 του Ν. 3852/2010 (ΦΕΚ 87/τ.Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

2. Τις διατάξεις του Π.Δ. 148/2010 «Οργανισμός της Πε¬ 
ριφέρειας Στερεός Ελλάδας» (ΦΕΚ 241/τ.Α') όπως ισχύει. 

3. Τις διατάξεις των άρθρων 25, 59, 66 και 87 του 
Ν.3528/2007 «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
ΝΠΔΔ» (ΦΕΚ 26/τ.Α'). 

4. Τ ις διατάξεις του Ν.2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (ΦΕΚ 45/ 
τ,Α'), όπως τροποποιήθηκε μέχρι σήμερα και ισχύει. 

5. Τις διατάξεις του άρθρου 7 του Ν.3469/2006 (ΦΕΚ 
131/τ.Α') «Εθνικό Τυπογραφείο, Εφημερίς της Κυβερνή¬ 
σεως και λοιπές διατάξεις», όπως τροποποιήθηκε μέχρι 
σήμερα και ισχύει. 







40100 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Τις διατάξεις του άρθρου 2 του Ν.3861/2010 (ΦΕΚ 
112/τ.Α') - «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
"Πρόγραμμα Διαύγεια" και άλλες διατάξεις», όπως ισχύει 
σήμερα. 

7. Την αριθμ. πρωτ. οικ. 4762/141/14-1-2013 (ΦΕΚ 175/ 
31-1-2013/τ.Β') απόφαση του Περιφερειάρχη Στερεός Ελ¬ 
λάδας, περί ανάθεσης άσκησης τομέων αρμοδιοτήτων 
στους άμεσα εκλεγμένους Αντιπεριφερειάρχες Στερεός 
Ελλάδας, όπως τροποποιήθηκε με την αριθμ. πρωτ. (οικ.) 
110638/2648/1-10-2013 (ΦΕΚ2538/9-10-2013/τ.Β') όμοια και 
ισχύει σήμερα. 

8. Την ανάγκη απλούστευσης των διαδικασιών για την 
εύρυθμη λειτουργία των υπηρεσιών της Περιφέρειας 
Στερεός Ελλάδας και την αρτιότερη εξυπηρέτηση των 
πολιτών, στον τόπο κατοικίας τους. 

9. Το γεγονός ότι από τις διατάξεις της παρούσας 
απόφασης, δεν προκαλείται δαπάνη σε βάρος του προ¬ 
ϋπολογισμού του κράτους ή της Περιφέρειας Στερεός 
Ελλάδας, αποφασίζουμε: 

1) Στον Προϊστάμενο της Διεύθυνσης Τεχνικών'Εργων 
Π.Ε. Εύβοιας, παρέχουμε εξουσιοδότηση να υπογράφει 
με την ένδειξη «Με εντολή Περιφερειάρχη» και μνημο¬ 
νεύοντας τα στοιχεία της παρούσας απόφασης, όλα τα 
απαιτούμενα έγγραφα, αποφάσεις ή πράξεις, σύμφωνα 
με τις κείμενες διατάξεις, για την άσκηση των αρμο¬ 
διοτήτων της Διεύθυνσης, όπως αυτές περιγράφονται 
στο άρθρο 7 του Οργανισμού της Περιφέρειας Στερεάς 
Ελλάδας (Π.Δ. 148/2010) και ιδίως: 

1. Θέματα καθαρισμού και αστυνόμευσης ρεμάτων 
(Ε33/1998 Υ.ΠΕ.ΧΩ.Δ.Ε.). 

2. Οριοθέτηση και ρύθμιση θεμάτων για τα υδατορέ- 
ματα [άρθρο 5 του Ν. 3010/2001 (ΦΕΚ 91/Α')]. 

3. Έκδοση εγγράφων για τον χαρακτηρισμό των επαρ¬ 
χιακών οδών. 

4. Χορήγηση βεβαιώσεων χιλιομετρικών αποστάσεων. 

5. Παροχή γνωμοδοτήσεων για χορήγηση άδειας εκ¬ 
μετάλλευσης λατομείου. 

6. Ολοκλήρωση διαδικασίας απαλλοτρίωσης, μετά την 
κήρυξη της από το Περιφερειακό Συμβούλιο. 

7. Έγκριση κυκλοφοριακών συνδέσεων και άδειας ει¬ 
σόδου - εξόδου στο Εθνικό δίκτυο (μετά την 30.6.2011) 
και στο επαρχιακό δίκτυο, μέσα στα όρια της Περιφε¬ 
ρειακής Ενότητας [Π.Δ. 118/2006 (ΦΕΚ 119/Α')]. 

8. Τήρηση και ενημέρωση της ηλεκτρονικής βάσης 
δεδομένων. 

9. Κατανομή προσωπικού στα Τμήματα της Διεύθυν¬ 
σης. 

10. Θεώρηση βιβλιαρίων νοσηλείας όλων των υπαλ¬ 
λήλων της Διεύθυνσης και των μελών των οικογενειών 
τους. 

11. Θεώρηση δικαιολογητικών δαπανών αμοιβής υπε- 
ρωριακής εργασίας των Προϊσταμένων των Τμημάτων 
και των υπαλλήλων της Διεύθυνσης. 

12. Απαντήσεις σε αιτήσεις πολιτών, φορέων κ.λπ. ή 
γενικότερου ενδιαφέροντος θέματα, που άπτονται των 
αρμοδιοτήτων της Διεύθυνσης. 

13. Εισηγήσεις για θέματα αρμοδιότητας της Διεύθυν¬ 
σης προς το Περιφερειακό Συμβούλιο, την Οικονομική 
ή άλλες αρμόδιες επιτροπές. 

14. Επικύρωση της ακρίβειας αντιγράφων, φωτοαντι¬ 
γράφων οποιονδήποτε εγγράφων ή δικαιολογητικών, 


ύστερα από αντιπαραβολή τους με το επιδεικνυόμενο 
σχετικό πρωτότυπο ή ακριβές αντίγραφο. 

15. Βεβαίωση του γνησίου της υπογραφής του προ¬ 
σωπικού της Υπηρεσίας. 

16. Μέριμνα για την διαχείριση του υλικού της υπη¬ 
ρεσίας καθώς και την πρόταση για εκκαθάριση του 
αρχείου της Υπηρεσίας. 

17. Τήρηση του Εμπιστευτικού πρωτοκόλλου της Υπη¬ 
ρεσίας. 

2) Στον Προϊστάμενο της Γενικής Διεύθυνσης Ανάπτυ¬ 
ξης, παρέχουμε εξουσιοδότηση να υπογράφει, με την 
ένδειξη «Με εντολή Περιφερειάρχη» και μνημονεύοντας 
τα στοιχεία της παρούσας απόφασης, για την Διεύθυνση 
Ανάπτυξης Π.Ε. Εύβοιας, τα ακόλουθα: 

1. Επιβολή διοικητικών κυρώσεων που προβλέπονται από 
τις διατάξεις του Ν.3982/2011 και του Ν. 3526/2007 και 
αφορούν στην προσωρινή ή οριστική διακοπή λειτουργίας 
μεταποιητικών δραστηριοτήτων, στην προσωρινή ή ορι¬ 
στική ανάκληση αδειών, καθώς επίσης και στην επιβολή 
προστίμων που προβλέπονται από το Π.Δ. 78/2006, άρθρο 
3 παρ. 30, 38 και 39, άνω των 3.000,00 € σε επιχειρήσεις 
και μηχανικούς. 

2. Επιβολή προστίμων μεγαλύτερων των 3.000,00 € 
σε Α.Ε. λόγων εκπρόθεσμης υποβολής στοιχείων βάσει 
του Κ.Ν. 2190/20. 

3. Επιβολή διοικητικών κυρώσεων σύμφωνα με το άρ¬ 
θρο 30 του Ν.1650/1986 μετά από εισήγηση του ΚΕΠΠΕ 
ή αρμόδιας υπηρεσίας 

4. Έγκριση διακοπής ηλεκτροδότησης βιομηχανικών 
εγκαταστάσεων (άρθρο 29 του Ν.3982/2011). 

5. Υπογραφή των εντολών επιθεώρησης του Προϊστα¬ 
μένου της Διεύθυνσης Ανάπτυξης Π.Ε. Εύβοιας. 

3) Στον Προϊστάμενο της Διεύθυνσης Ανάπτυξης Π.Ε. 
Εύβοιας, παρέχουμε εξουσιοδότηση να υπογράφει, με 
την ένδειξη «Με εντολή Περιφερειάρχη» και μνημονεύ¬ 
οντας τα στοιχεία της παρούσας απόφασης, όλα τα 
απαιτούμενα έγγραφα, αποφάσεις ή πράξεις, σύμφωνα 
με τις κείμενες διατάξεις, για την άσκηση των αρμο¬ 
διοτήτων της Διεύθυνσης, όπως αυτές περιγράφονται 
στο άρθρο 21 του Οργανισμού της Περιφέρειας Στερεάς 
Ελλάδας [Π.Δ. 148/2010 (ΦΕΚ 241/Α')] και ιδίως: 

1. Σύσταση τριμελών εξεταστικών επιτροπών του άρ¬ 
θρου 5 του Ν. 3982/2011. 

2. Ορισμό ελεγκτών, επιθεωρητών βιομηχανικών, βιοτε¬ 
χνικών εγκαταστάσεων και επαγγελματικών εργαστηρί¬ 
ων που προβλέπονται από τις διατάξεις του Ν. 3982/2011. 

3. Συγκρότηση επιτροπής δειγματοληπτικού ελέγχου 
παιχνιδιών, 

4. Συγκρότηση κλιμακίων για τον έλεγχο των μετρι¬ 
κών οργάνων, όπως προβλέπονται από τον Ν.4177/2013 
(ΦΕΚ 173/Α') και την Α2-861 απόφαση Υφυπουργού Ανά¬ 
πτυξης και Ανταγωνιστικότητας ΔΙ.Ε.Π.Π.Υ. (ΦΕΚ 2044/ 
Β'/22.8.2013) και έκδοση απόφασης περιοδικού ελέγχου. 

5. Επιβολή προστίμων σε βάρος οποιουδήποτε παρά¬ 
γει, κατέχει ή διαθέτει στην αγορά εκρηκτικά, που δεν 
πληρούν τις νόμιμες προϋποθέσεις. 

6. Διενέργεια ελέγχων και επιβολή προστίμων για 
ανακριβείς ή παραπλανητικές εκπτώσεις ή προσφορές 
καθώς και την συγκρότηση της οικείας επιτροπής επι¬ 
βολής προστίμων. 

7. Έκδοση και υπογραφή διαταγών πορείας και εγκρί¬ 
σεων (δελτίων) κίνησης αυτοκινήτων της Διεύθυνσης, 
εντός ορίων Περιφερειακής Ενότητας. 

8. Χορήγηση μηχανολογικών αδειών εγκατάστασης, 
επέκτασης, εκσυγχρονισμού και λειτουργίας βιομηχα¬ 
νιών και βιοτεχνιών, σύμφωνα με τον Ν. 3982/2011 όπως 
ισχύει και των αντίστοιχων αδειών που προβλέπονται 
στον Ν. 3526/2007. 

9. Θεώρηση του τεχνικού υπομνήματος, των σχεδι¬ 
αγραμμάτων και του προϋπολογισμού τα οποία υπο¬ 
βάλλονται προκειμένου να χορηγηθούν οι άδειες των 
δραστηριοτήτων του Ν. 3982/2011 και Ν. 3526/2007. 

10. α) Θεώρηση Υπεύθυνης Δήλωσης έναρξης λειτουρ¬ 
γίας (Απαλλακτικών) επαγγελματικών εργαστηρίων του 
άρθρου 19 παρ. 1 του Ν. 3982/2011. 

β) Χορήγηση βεβαίωσης απαλλακτικών (για την έκ¬ 
δοση Οικοδομικής άδειας), σύμφωνα με το άρθρο 8 
παρ. 2 του Ν. 3325/2005 και του άρθρου 19, παρ. 1 του 
Ν. 3982/2011. 

11. α) Επιβολή χρηματικών προστίμων μικρότερων 
των 3.000 € που προβλέπονται από τις διατάξεις του 
Ν.3982/2011 και του Ν. 3526/2007, καθώς επίσης και του 
ΠΔ. 78/2006 άρθ. 3 παράγραφοι 30, 38 και 39. 

β) Επιβολή χρηματικών προστίμων σε περίπτωση μη 
καταβολής των ετήσιων ανταποδοτικών τελών, που 
προβλέπονται από την Υ.Α.Δ/Α/Φ.5/οικ.2490 (ΦΕΚ 218/ 
Β718-2-2005), για τη χρήση των αδειών του άρθρου 4 
του Ν. 3054/2002. 

12. Οριστικοποίηση και βεβαίωση όλων των χρηματι¬ 
κών προστίμων. 

13. Επιβολή πρόσθετων όρων λειτουργίας των μονά¬ 
δων εξαιρουμένων των περιβαλλοντικών όρων. 

14. Εισήγηση στις αρμόδιες Υπηρεσίες για την επιβολή 
πρόσθετων περιβαλλοντικών όρων και πρόσθετων ΠΠΔ 
και την εισήγηση για γνωμοδότηση επί των μελετών 
περιβαλλοντικών επιπτώσεων στην Περιφερειακή Επι¬ 
τροπή Περιβάλλοντος, προκειμένου για μονάδες των 
Κατηγοριών Α1 και Α2. 

15. α) Καταχώρηση της μελέτης ασφαλείας και δημο¬ 
σιοποίηση αυτής, έλεγχο και επιβολή κυρώσεων στις 
μονάδες αρμοδιότητας της Διεύθυνσης Ανάπτυξης 
Π. Ε. Εύβοιας, που η δραστηριότητα τους περικλείει 
κινδύνους από ατυχήματα μεγάλης έκτασης, σύμφω¬ 
να με τις διατάξεις της κοινής υπουργικής απόφασης 
12044/613/19-3-07 (ΦΕΚ 376 Β'), όπως ισχύει. 

β) Έλεγχος και αποστολή στις αρμόδιες υπηρεσίες 
της Κοινοποίησης και της Πολιτικής Πρόληψης μεγάλων 
ατυχημάτων των εγκαταστάσεων της παραπάνω Κ.Υ.Α., 
όπως ισχύει. 

16. Εισήγηση για την απευθείας εκποίηση δημοσίων 
εκτάσεων ή για τη παραχώρηση κοινόχρηστων δημο¬ 
τικών ή κοινοτικών εκτάσεων για ίδρυση ή επέκταση 
βιομηχανικών και βιοτεχνικών εγκαταστάσεων. 

17. Διατύπωση γνώμης για την απαλλοτρίωση ιδιω¬ 
τικών εκτάσεων για ίδρυση ή επέκταση αξίας λόγου 
επαρχιακής βιομηχανίας. 

18. Διατύπωση γνώμης για τη χορήγηση άδειας χρήσε- 
ως αιγιαλού και παραλίας από μονάδες αρμοδιότητας 
της Διεύθυνσης Ανάπτυξης Π.Ε. Εύβοιας. 

19. Ενημέρωση των επενδυτών σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 
γητικών και διαδικασιών προκειμένου να χορηγηθούν οι 
απαιτούμενες άδειες και οι επί μέρους εγκρίσεις. 

20. Έλεγχο, σύμφωνα με την παρ. 1 του άρθρου 6 
του Ν. 1650/1986 (ΦΕΚ 160/τ.Α') τήρησης των περιβαλ¬ 
λοντικών όρων και ΠΠΔ σύμφωνα με το άρθρο 20 του 


Ν.4014/2011, προκειμένου περί μονάδων του Ν. 3982/2011, 
όπως ισχύει. 

21. Γνωμοδότηση του φακέλου της Π.Π.Π.Α., της μελέ¬ 
της περιβαλλοντικών επιπτώσεων και της περιβαλλο¬ 
ντικής έκθεσης, που υποβάλλονται στην αδειοδοτούσα 
αρχή και αφορούν μονάδες που εμπίπτουν στο πεδίο 
εφαρμογής του. 

22. Χορήγηση αδειών εγκατάστασης και λειτουργίας 
για ίδια χρήση ενεργειακών συστημάτων θέρμανσης ή 
ψύξης χώρων, μέσω εκμετάλλευσης της θερμότητας των 
γεωλογικών σχηματισμών και των νερών επιφανειακών 
και υπογείων, που δεν χαρακτηρίζονται σύμφωνα με τις 
διατάξεις του Ν. 3175/2003 (ΦΕΚ 207/τ.Α') γεωθερμικό 
δυναμικό. 

23. Χορήγηση ειδικών αδειών εργοστασίων κατασκευ¬ 
ής και επισκευής ατμολεβητών και ο έλεγχος τούτων. 

24. Αποδοχή παραίτησης από δικαιώματα που απορ¬ 
ρέουν από άδεια μεταλλευτικών ερευνών. 

25. Έγκριση για την εκμετάλλευση διαπιστωθέντων 
μεταλλευμάτων κατά τη διάρκεια της ισχύος της άδειας 
μεταλλευτικών ερευνών πριν από την έκδοση του προ¬ 
εδρικού διατάγματος για την παραχώρηση μεταλλείου. 

26. Βεβαίωση του φόρου υπέρ του Δημοσίου σε πε¬ 
ρίπτωση μεταβίβασης δικαιωμάτων από άδειες μεταλ¬ 
λευτικών ερευνών. 

27. Έγκριση ατελούς εισαγωγής μηχανημάτων που 
προορίζονται για μεταλλευτικές και λατομικές εγκα¬ 
ταστάσεις. 

28. Χορήγηση άδειας εγκατάστασης και άδειας λει¬ 
τουργίας ηλεκτρομηχανολογικών εγκαταστάσεων λα¬ 
τομείων. 

29. Χορήγηση άδειας ατελούς εισαγωγής ειδικών μη¬ 
χανημάτων για τις ανάγκες των μεταλλείων. 

30. Χορήγηση απαλλαγής άδειας εγκατάστασης και 
λειτουργίας εφεδρικών σταθμών ηλεκτροπαραγωγής. 

31. Έλεγχος της τυπικής πληρότητας των δικαιολο- 
γητικών του Ν. 3982/2011 (μελετών, σχεδιαγραμμάτων, 
κ.λπ.) και διαβίβαση αυτών στις συναρμόδιες υπηρεσίες, 
προκειμένου αυτές να χορηγήσουν τις προβλεπόμενες 
εγκρίσεις, βεβαιώσεις, κ,λπ. 

32. Έγκριση ατελούς εισαγωγής κάθε είδους εξοπλι¬ 
σμού που προορίζεται για επαρχιακές ξενοδοχειακές 
επιχειρήσεις. 

33. Εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

34. Μηνυτήριες αναφορές για μη κανονικά δείγματα 
καυσίμων - τροφίμων και παραβίασης των όρων της 
αγοράς (Κώδικας - Τροφίμων - Ποτών). 

35. Αλληλογραφία όλων των εγγράφων που αφορούν 
πρόστιμα του Ν. 4177/2013, του Ν. 2093/1992 και συναφή 
έγγραφα. 

36. Αποφάσεις τροποποίησης καταστατικών (όπου 
απαιτείται) και αντίστοιχες ανακοινώσεις καταχώρισης 
στο Μητρώο ΑΈ. της Υπηρεσίας. Ανακοινώσεις κατα¬ 
χώρισης στο Μητρώο ΑΈ. της Υπηρεσίας, Ισολογισμού, 
εκλογής ελεγκτών, εκλογής και συγκρότησης Διοικητι¬ 
κού Συμβουλίου και γενικά θεμάτων που χρήζουν δη¬ 
μοσίευσης. 

37. Επιβολή προστίμων σε ΑΈ. λόγω εκπρόθεσμης 
υποβολής στοιχείων βάσει του Κ.Ν. 2190/20 μέχρι 
3.000,00 €. 

38. Χορήγηση άδειας παρασκευής, εισαγωγής και γενι¬ 
κά εμπορίας διαλυτικών, αραιωτικών, διαβρωτικών, βερ- 

νικιών, νιτρογλυκερίνης και οξικής κυτταρίνης, καθώς και 
των βοηθητικών υλών που χρησιμοποιούνται στις βαφές. 

39. Αποστολή εγγράφων που απευθύνονται σε Υπη¬ 
ρεσίες της Περιφέρειας, Δήμους και πολίτες. 

40. Παρακολούθηση της τήρησης και ενημέρωσης της 
ηλεκτρονικής βάσης δεδομένων που αφορά αρμοδιότη¬ 
τες όλων των τμημάτων της Διεύθυνσης. 

41. Ανακοίνωση ή κοινοποίηση αποφάσεων και επιθε¬ 
ωρήσεων που λήφθηκαν αρμοδίως. 

42. Πρόταση για συμμετοχή υπαλλήλων της Διεύθυν¬ 
σης σε εκπαιδευτικά προγράμματα, σεμινάρια, συνέδρια 
ή ημερίδες καταρτιζόμενα και υλοποιούμενα από την 
Περιφέρεια ή από τρίτους φορείς. 

43. Ενέργειες προς τη Διεύθυνση Οικονομικού της 
Περιφέρειας για κατάρτιση του προϋπολογισμού και 
τροποποιήσεις αυτού. 

44. Ερωτήματα προς τα αρμόδια Υπουργεία για θέ¬ 
ματα των Υπηρεσιών των Υπουργείων. 

45/Εγγραφα με τα οποία ζητείται ο ορισμός μελών 
από υπηρεσίες και φορείς για τη συγκρότηση Επιτρο¬ 
πών αρμοδιότητας της υπηρεσίας. 

46. Αλληλογραφία σχετική με την πρακτική άσκηση 
φοιτητών - σπουδαστών στη Διεύθυνση. 

47. Διαπίστωση αποχής από την υπηρεσία λόγω ανυ- 
παιτίου κωλύματος υπαλλήλων της Διεύθυνσης. 

48. Πράξεις για τη θέση εγγράφων στο αρχείο καθώς 
και έγκριση χορήγησης αντιγράφων εγγράφων από το 
αρχείο της Διεύθυνσης. 

49. Βεβαιώσεις και πιστοποιητικά για κάθε νόμιμη 
χρήση σε θέματα που μπορούν να βεβαιωθούν από τα 
στοιχεία που τηρούνται στη Διεύθυνση. 

50. Πρόταση για έγκριση του περιορισμού ή ανάκλη¬ 
σης της κανονικής αδείας για την αντιμετώπιση εκτά¬ 
κτων αναγκών της Διεύθυνσης. 

51. Λοιπές διοικητικές πράξεις αποκλειστικής και χω¬ 
ρικής αρμοδιότητάς για θέματα Διεύθυνσης Ανάπτυξης, 
εξαιρουμένων αυτών που ασκούν οι Αντιπεριφερειάρχες 
και ο Γενικός Δ/ντής. 

52. Τεχνικό έλεγχο και ρύθμιση κάθε θέματος που 
ανακύπτει από τη λειτουργία των δραστηριοτήτων του 
Ν. 3982/2011 και Ν. 3526/07, με σκοπό τη προστασία των 
εργαζομένων, των περίοικων και του φυσικού περιβάλ¬ 
λοντος και ειδικότερα: 

α) Την διενέργεια, δειγματοληπτικών επιθεωρήσεων 
βάσει ετήσιου προγράμματος ή αυτεπάγγελτα ή ύστερα 
από έγγραφη επώνυμη καταγγελία είτε με τους υπαλ¬ 
λήλους και τα τεχνικά μέσα της Υπηρεσίας είτε με τη 
συνδρομή άλλων συναρμόδιων Υπηρεσιών, κατά την 
κρίση της Αδειοδοτούσας Αρχής. 

β) Την διενέργεια επιθεωρήσεων στις μονάδες αρμο¬ 
διότητας της Διεύθυνσης Ανάπτυξης για τον έλεγχο 
τήρησης ή μη των όρων και περιορισμών των αδειών 
εγκατάστασης, λειτουργίας και της ορθότητας του πε¬ 
ριεχομένου της Υπεύθυνης Δήλωσης του άρθρου 19 του 
Ν. 3982/2011. 

γ) Την διενέργεια αυτοψίας και έλεγχο κάθε δραστη¬ 
ριότητας που αδειοδοτείται από το αντίστοιχο τμήμα. 

δ) Τον έλεγχο για τη λήψη των μέτρων Πυροπροστασί¬ 
ας των μονάδων που περιλαμβάνονται στην Κατηγορία 
Ο και των επαγγελματικών εργαστηρίων της Κατηγο¬ 
ρίας Αα, της κοινής υπουργικής απόφασης 1589/104 
(ΦΕΚ 90/Α'/2006), που υπάγονται στις διατάξεις του 
Ν.3982/2011 και του Ν. 3526/2007. 


53. Θεώρηση των ημερολογίων - βιβλίων των μονάδων 
παραγωγής εκρηκτικών υλών για τις πραγματοποιού¬ 
μενες δοκιμές και ελέγχους των εκρηκτικών και για τη 
συντήρηση του μηχανολογικού εξοπλισμού. 

54. Χορήγηση αδειών διενέργειας γομώσεων και πυ¬ 
ροδοτήσεων υπονόμων, καθώς και αποκολλήσεων επι¬ 
σφαλών όγκων από τα μέτωπα εξόρυξης σε μεταλλεία 
και λατομεία. 

55. α) Η χορήγηση μηχανολογικών αδειών εγκατάστα¬ 
σης, επέκτασης και εκσυγχρονισμού σε βιομηχανικές, 
βιοτεχνικές εγκαταστάσεις, επαγγελματικά εργαστήρια 
και αποθήκες κατά την ειδικότερη πρόβλεψη του άρ¬ 
θρου 1 παρ. 1 του π.δ. 78/2006. 

β) Τον έλεγχο και κοινοποίηση των θεωρημένων σχε¬ 
διαγραμμάτων, σε περίπτωση έκδοσης Οικοδομικής 
άδειας, στην αρμόδια Πολεοδομική Υπηρεσία. 

56. Χορήγηση αδειών εγκατάστασης (ίδρυσης) και 
λειτουργίας αρτοποιείων. 

57. Τήρηση και ενημέρωση ηλεκτρονικού Ειδικού Μη¬ 
τρώου των επιχειρήσεων ναυπήγησης, μετατροπής, επι¬ 
σκευής και συντήρησης πλοίου, η εγγραφή στο Ειδικό 
Μητρώο και η διαγραφή από το Μητρώο αυτό των εν 
λόγω επιχειρήσεων, η παρακολούθηση, ο έλεγχος και 
η εισήγηση επιβολής σε αυτές των νομίμων κυρώσεων. 

58. Αποδοχή των πιστοποιητικών καταλληλότητας των 
μηχανημάτων παραγωγής εκρηκτικών υλών. 

59. Αποδοχή του διορισμού, της απολύσεως ή της 
παραιτήσεως των υπευθύνων συντηρήσεως και του Δι¬ 
ευθυντή παραγωγής των μονάδων παραγωγής εκρηκτι¬ 
κών υλών καθώς και η διενέργεια ελέγχου περί του εάν 
συντρέχει η προϋπόθεση της διετούς προϋπηρεσίας σε 
εργοστάσιο παραγωγής εκρηκτικών υλών στη περίπτω¬ 
ση διορισμού του ως άνω Διευθυντή. 

60. Αποδοχή της αναφοράς των μονάδων παραγωγής 
εκρηκτικών υλών για τυχόν ατυχήματα που έχουν συμβεί 
και η σύνταξη σχετικής έκθεσης. 

61. Έγκριση της γενικής διαταγής που εκδίδει κάθε 
μονάδα παραγωγής εκρηκτικών υλών. 

62. Έγκριση τεχνικών μελετών ηλεκτρομηχανολογικών 
εγκαταστάσεων του Δημοσίου και Ν.Π.Δ.Δ. συνολικού 
προϋπολογισμού άνω των 5.870 ευρώ. 

63. Τεχνικό έλεγχο δοκιμασίας ατμολεβητών και η 
επιθεώρηση μετά την εγκατάσταση αυτών και τη χο¬ 
ρήγηση πιστοποιητικών παραλαβής και Πιστοποιητικών 
Ελέγχων. 

64. Εξέταση της υποβαλλόμενης από τον αδειούχο 
μεταλλευτικών ερευνών αίτησης για παραχώρηση συ¬ 
νολικά ή εν μέρει, του χώρου της άδειας, καθώς και η 
έκδοση προκήρυξης για την παραχώρηση μεταλλείων. 

65. Έλεγχο εφαρμογής των κανονιστικών διατάξεων 
αρμοδιότητας της Γ ενικής Γ ραμματείας του Υπουργείου 
Ανάπτυξης και η εν συνεχεία ενημέρωση των αρμόδιων 
Υπηρεσιών του εν λόγω Υπουργείου. 

66. Διενέργεια δειγματοληπτικών ελέγχων προκειμέ- 
νου να διαπιστωθεί η ποιότητα των χαλύβων οπλισμού 
σκυροδέματος, των προϊόντων τσιμέντου και των πλα¬ 
στικών σωλήνων και των εξαρτημάτων αυτών από μη 
πλαστικοποιημένο πολυβινυλοχλωρίδιο (σκληρό ΡΝ/Θ) 
που χρησιμοποιούνται για τη μεταφορά πόσιμου νερού 
και αποχετευτικών λυμάτων καθώς και για συστήματα 
αποχετεύσεως στα κτίρια. 

67. Διενέργεια δειγματοληπτικών ελέγχων προκειμέ- 
νου να διαπιστωθεί η τήρηση των σχετικών προδιαγρα¬ 
φών των παιχνιδιών. 

68. Διενέργεια δειγματοληπτικών ελέγχων προκειμέ- 
νου να διαπιστωθεί η ποιότητα των κυκλοφορούντων 
λεβήτων ζεστού νερού, οι οποίοι τροφοδοτούνται με 
υγρά ή αέρια καύσιμα και η επιβολή των προβλεπόμε- 
νων κυρώσεων. 

69. Χορήγηση βεβαίωσης ότι αγαθά, που εισάγονται 
από το Δημόσιο, τους Δήμους, τις Κοινότητες τα νομικά 
πρόσωπα και οργανισμούς παράγονται ή μη από την 
εγχώρια βιομηχανία κατάλληλα και σε επάρκεια. 

70. Χορήγηση βεβαίωσης ότι προϊόντα που εισάγονται 
από το εξωτερικό απ' ευθείας από εγχώριες βιομηχανί¬ 
ες, βιοτεχνίες ή επαγγελματικά εργαστήρια, για να χρη¬ 
σιμοποιηθούν αποκλειστικά από αυτές ως πρώτες ύλες, 
δεν παράγονται από την εγχώρια βιομηχανία, κατάλ¬ 
ληλα για τη χρήση που προορίζονται και σε επάρκεια. 

71. Χορήγηση βεβαίωσης ότι είδη που εισάγονται από 
βιομηχανίες βιοτεχνίες ή επαγγελματικά εργαστήρια 
για να χρησιμοποιηθούν αποκλειστικά από αυτές ως 
πρώτες ύλες, δεν παράγονται από την εγχώρια βιομη¬ 
χανία, κατάλληλα για τη χρήση που προορίζονται και 
σε επάρκεια και ότι η οικονομική σημασία του παραγό- 
μενου τελικού προϊόντος δικαιολογεί τον προθεσμιακό 
διακανονισμό ή την απαλλαγή από την υποχρέωση κα¬ 
τάθεσης χρηματικών προκαταβολών. 

72. Χορήγηση βεβαίωσης ότι μηχανήματα, ανταλλα¬ 
κτικά μηχανημάτων καθώς και κάθε άλλο είδος εγ¬ 
χώριας ή ξένης προέλευσης τα οποία έχουν ανάγκη 
επισκευής δεν μπορούν να επισκευασθούν από εγχώριες 
επιχειρήσεις, προκειμένου να επιτραπεί η εξαγωγή των 
μηχανημάτων αυτών για επισκευή και την εκ νέου ει¬ 
σαγωγή τους. 

73. Χορήγηση βεβαίωσης για την ύπαρξη ή μη εγχώ¬ 
ριας επιχείρησης κατασκευής γεωργικών μηχανημάτων, 
προκειμένου τα εισαγόμενα γεωργικά μηχανήματα να 
χρηματοδοτούνται από την Αγροτική Τράπεζα της Ελ¬ 
λάδος. 

74. Χορήγηση βεβαίωσης ότι μορφές χλωριούχου 
πολυβινυλίου δεν παράγονται από την εγχώρια βιο¬ 
μηχανία, κατάλληλα και σε επάρκεια, προκειμένου να 
μην επιβάλλεται σ' αυτές κατά την εισαγωγή τους ο 
προβλεπόμενος δασμός. 

75. Χορήγηση βεβαίωσης με την οποία να βεβαιώνεται 
η ολοκλήρωση των εξαγωγικών υποχρεώσεων βιομη¬ 
χανιών, βιοτεχνιών και επαγγελματικών εργαστηρίων, 
ανεξάρτητα από ιπποδύναμη. 

76/Εκδοση απόφασης απαλλαγής από την καταβολή 
των προβλεπόμενων δασμών, του φόρου προστιθέμενης 
αξίας ως και του προβλεπόμενου ειδικού φόρου κατά 
την εισαγωγή των φορτηγών οχημάτων, κατά το μέρος 
που αυτά δεν παράγονται κατάλληλα και σε επάρκεια 
από την εγχώρια βιομηχανία. 

77. Έγκριση ατελούς εισαγωγής μηχανημάτων και 
εξαρτημάτων, προοριζομένων για επαρχιακές βιομη¬ 
χανίες, βιοτεχνίες και επαγγελματικά εργαστήρια. 

78. Χορήγηση βεβαίωσης σχετικά με την αρτιότητα 
και καταλληλότητα του μηχανολογικού εξοπλισμού βι¬ 
ομηχανιών - βιοτεχνιών μονάδων επεξεργασίας βιομη¬ 
χανικής ντομάτας. 

79. Διαβίβαση φακέλου με ενημερωτικό σημείωμα επί 
παντός είδους προσφυγών κατά διοικητικών πράξε¬ 
ων αρμοδιότητας της Διεύθυνσης, προς την αρμόδια 
Υπηρεσία. 


80. Την παραλαβή των αιτήσεων και των δικαιολο- 
γητικών για τη συμμετοχή στην εξεταστική διαδικασία 
απόκτησης των επαγγελματικών αδειών του Ν. 3982/2011 
και των διαδικασιών όπως αυτές προβλέπονται στα 
Προεδρικά διατάγματα και τις κοινές υπουργικές απο¬ 
φάσεις που εκδόθηκαν δυνάμει αυτών. 

81. Εισήγηση διενέργειας εξετάσεων από την Εξετα¬ 
στική Επιτροπή Άσκησης Επαγγέλματος καθώς και κάθε 
θέμα που αφορά την λειτουργία της αρμοδιότητας της 
υπηρεσίας. 

82. Αποστολή εγγράφων πληροφοριακού χαρακτήρα 
προς πολίτες που αφορούν το αντικείμενο κάθε τμή¬ 
ματος. 

83. Χορήγηση βεβαιώσεων - πιστοποιητικών σε Ανώ¬ 
νυμες Εταιρείες παντός τύπου. 

84. Θεώρηση τιμολογίων προμήθειας καυσίμων Υπη¬ 
ρεσιών Π.Ε., Ν.Π.Δ.Δ. και Δημοσίων Υπηρεσιών. 

85. Θεώρηση βιβλίων διακίνησης καυσίμων, Βιβλίου 
ιχνηλασιμότητας εμπορίας εγχωρίων και εισαγομένων 
οπωρολαχανικών. 

86. θεωρήσεις ταινιών αυτογραφικών θερμοϋγρομέ- 
τρων σύμφωνα με την αριθμ. Α2-861/22-8-2013 απόφαση 
του Υφυπουργού Ανάπτυξης και Ανταγωνιστικότητας 
(ΔΙ.Ε.Π.Π.Υ. - ΦΕΚ 2044/Β722-8-2013). 

87. Τήρηση Μητρώου χονδρεμπόρων πρωτογενών 
προϊόντων γης και ανθέων. 

88. Έρευνα και ο προσδιορισμός του κόστους παρα¬ 
γωγής, εισαγωγής και διακίνησης αγαθών. 

89. Διαχείριση του συστήματος ηλεκτρονικής δια¬ 
σύνδεσης της Διεύθυνσης Ανάπτυξης με τις αρμόδιες 
Υπηρεσίες του Υπουργείου Ανάπτυξης, της Περιφέρειας 
Στερεός Ελλάδας και της ΠΈ. Εύβοιας. 

90. Συνεργασία με τα Κέντρα Εξυπηρέτησης Πολι¬ 
τών (Κ.Ε.Π.), για τη χορήγηση πιστοποιητικών ή ειδικών 
εγγράφων. 

91. Αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

92. Καταγραφή στο ολοκληρωμένο πληροφοριακό 
σύστημα όλων των διαδικασιών αδειοδότησης των 
δραστηριοτήτων που υπάγονται στις διατάξεις του 
Ν.3982/2011. 

93. Στατιστική επεξεργασία των στοιχείων των υπο¬ 
βαλλόμενων ετήσιων και την εξαγωγή δεικτών σχετικά 
με την ταχύτητα διεκπεραίωσής τους. 

94. Έκδοση εντολών ελέγχου, επιθεωρήσεων των 
υπαλλήλων της Διεύθυνσης. 

95. Θεώρηση δικαιολογητικών δαπανών μετακινήσεων, 
επιθεωρήσεων και αμοιβής υπερωριακής εργασίας των 
υπαλλήλων της υπηρεσίας. 

96. Ενημέρωση της ηλεκτρονικής βάσης δεδομένων 
της Π.Ε., σε θέματα αρμοδιότητας της Διεύθυνσης. 

97. Ο έλεγχος τιμών, η επάρκεια και ομαλή λειτουργία 
της αγοράς, καθώς και ο έλεγχος της κανονικότητας 
των τιμών. 

98. Η θεώρηση των εντύπων των επαγγελματικών 
αδειών πωλητών λαϊκών αγορών που εκδόθηκαν μέ¬ 
χρι 31/12/2010 μετά την τήρηση των προβλεπόμενων 
διαδικασιών και τον έλεγχο από την υπηρεσία (αριθμ. 
Α2-2024/16-12-2011 εγκύκλιος του Υπουργείου Ανάπτυξης 
Ανταγωνιστικότητας και Ναυτιλίας). 

99. Η επιβολή προστίμων σύμφωνα με τις διατάξεις 
του άρθρου 236 του Ν. 4072/2012. 

100. Η συγκρότηση διμελών επιτροπών ελέγχου της 
παρ. 3 του άρθρου 11 του Ν. 3982/2011 και ο καθορισμός 
οργάνων ελέγχου παροχών Υπηρεσιών του Ν.3844/2010 
(ΦΕΚ 63/τ.Β72010), για διαπίστωση παράβασης του 
άρθρου 3 της 14937/2050/ΦΓ.9.1/28-12-2010 (ΦΕΚ 62/ 
τ.Β72011). 

101. Η έκδοση επαγγελματικών αδειών του άρθρου 
5 του Ν. 3982/2011 και η καταχώριση αναγγελία αυτών 
στο ενιαίο Μητρώο του άρθρου 9. 

102. Η συγκρότηση των μικτών κλιμακίων ελέγχου 
για τον έλεγχο χημικών και βιομηχανικών προϊόντων 
σύμφωνα με το πρωτόκολλο συνεργασίας μεταξύ της 
Γενικής Γραμματείας Καταναλωτή (Γ.Γ.Κ.) του Γενικού 
Χημείου του Κράτους (Γ.Χ.Κ.) και της Περιφέρειας Στε¬ 
ρεός Ελλάδας. 

103. Χορήγηση άδειας λειτουργίας εγκαταστάσεων 
παραγωγής ΑΝΡΟ και δΕΙΙΒΒΙΕδ επί εγκαταστάσεων 
ευρισκομένων πάνω σε οχήματα εντός μεταλλευτικών 
και λατομικών χώρων 


104. Χορήγηση άδειας λειτουργίας συνεργείων επι¬ 
σκευής ανελκυστήρων. 

105. Συγκρότηση επιτροπής προμηθειών υγρών καυ¬ 
σίμων, ελαιολιπαντικών κλπ. 

106. Έκδοση διαπιστωτικών πράξεων για ιδιωτικά λα¬ 
τομεία. 

107. Χορήγηση άδειας ερευνών για μεταλλεία. 

108. Χορήγηση αδειών έρευνας εκμετάλλευσης ιδιω¬ 
τικών λατομείων αδρανών υλικών μαρμάρων σχιστολι- 
θικών πλακών και βιομηχανικών ορυκτών. 

Από της δημοσίευσης της παρούσας στην Εφημερίδα 
της Κυβέρνησης παύει να ισχύει κάθε, αντίθετη με την 
παρούσα, απόφασή μας. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Λαμία, 17 Οκτωβρίου 2013 
Ο Περιφερειάρχης 
ΚΛΕΑΡΧΟΣ ΠΕΡΓΑΝΤΑΣ 

